Gunnar Fougner

Gunnar Fougner (født 5. januar 1911 på Lillehammer, død 20. oktober 1995 samme sted) var en arkitekt som blant annet tegnet Handelens og håndverkets hus på Lillehammer (nåværende rådhus), og tegnet sammen med Einar Myklebust Munchmuseet på Tøyen i Oslo og Odontologisk institutt på Årstadvollen i Bergen (1963). Fougner var aktiv motstandsmann under andre verdenskrig. 
 Andre verdenskrig 

Fougner forlot Norge om bord på MK «Traust» som gikk ut fra Utvær i Solund i juli 1940. Sammen med ham var også Ruben Langmo, som returnerte til Shetland etter sabotasjeoppdrag i Norge.Ragnar Ulstein: Englandsfarten Band II, Søkelys mot Bergen I Storbritannia ble Fougner rekruttert til en norsk gruppe med spesialsoldater. Da Kompani Linge ble startet, ble han med der.Espen Haavardsholm: Martin Linge - min morfar, Familieroman med fotografier Fram til 1942 utførte Fougner flere turer til Norge på oppdrag for SOE, blant annet til Nord-Norge.  

Senere var han med i Shetlandsgjengen, som fraktet flyktninger og motstandsmenn fra Norge til Shetland, og agenter og forsyninger andre veien. I 1943 var Fougner med på å danne en filmgruppe for det norske pressekontoret i Sverige.

Under frigjøringen var han med som fotograf i en gruppe ledet av major Leiv Kreyberg i Forsvarets sanitet, som ledet frigjøringen av de allierte krigsfangene i Nord-Norge. Gunvor Galtung Haavik var også med i gruppen som tolk. Da Haavik senere ble tiltalt for spionasje, brukte pressen flere bilder av henne da hun arbeidet som tolk i fangeleirene. Fougner hadde tatt flere av disse bildene.

 Etter krigen 
Fougner flyttet til Lillehammer og startet i 1953 arkitektkontor sammen med Einar Myklebust.

 Se også 
 Fougner (slekt)

 Referanser 

 Litteratur 



Kategori:Medlemmer av Kompani Linge
Kategori:Medlemmer av Shetlandsgjengen
Kategori:Personer fra Lillehammer kommune